06a9744c1987b7ea0b73336eb463fe6b
**Πώς γίνεται η αρθροσκόπηση της πηχεοκαρπικής;**
ostoun.gr
2020.29
Ο ασθενής τοποθετείται σε **ύπτια θέση**. Τα δάκτυλά του προσαρμόζονται σε ειδική συσκευή έλξης, η οποία βοηθά στη διάνοιξη του διαστήματος μεταξύ των οστών του καρπού. Από μια τομή δέρματος **3mm** εισάγεται στην άρθρωση το αρθροσκόπιο, (μικροκάμερα). Μέσω του αρθροσκοπίου, ο Χειρουργός βλέπει σε μεγέθυνση το εσωτερικό της άρθρωσης, το οποίο προβάλλεται σε μόνιτορ. Από μια δεύτερη αρθροσκοπική πύλη, επίσης 3mm εισάγονται τα κατάλληλα αρθροσκοπικά εργαλεία στην άρθρωση, δίνοντάς μας τη δυνατότητα να επιτελέσουμε πληθώρα επεμβάσεων.
fc06f50e9d2833d3600241b30bfc4a1c
**Ποιες επεμβάσεις γίνονται αρθροσκοπικά;**
ostoun.gr
2020.29

- Αντιμετώπιση και συρραφή **ρήξεων τρίγωνου ινοχόνδρινου δίσκου.**

- Αντιμετώπιση κακώσεων του **αρθρικού χόνδρου (χονδροπάθειες).**

- Αφαίρεση **ελευθέρων σωμάτων.**

- Αντιμετώπιση **καταγμάτων** κάτω πέρατος κερκίδας και σκαφοειδούς.

- Αρθροσκοπική αφαίρεση [**γαγγλίου**](https://www.ostoun.gr/gagglio/) καρπού

- Λήψη αρθρικού υμένα για **βιοψία.**


9fea7f831baff92794f53764dd7e28b9
**Πώς πρέπει να προετοιμαστώ για την αρθροσκόπηση πηχεοκαρπικής;**
ostoun.gr
2020.29
Η ιατρική ομάδα του Β.Κ.Φωτόπουλου θα σας δώσει **λεπτομερείς γραπτές οδηγίες** για το τι ακριβώς θα πρέπει να κάνετε προ της επέμβασης. Στις γενικές οδηγίες συμπεριλαμβάνεται το να παραμείνει ο ασθενής νηστικός το πρωί της επέμβασης και να προηγηθεί ο **προεγχειρητικός έλεγχος** με αιματολογικές εξετάσεις, καρδιολογικές εξετάσεις και ακτινογραφία θώρακος
ed4a2b0d038bdf8f6ad8ec7f1ff34dd8
**Πόσο χρειάζεται να μείνω στο νοσοκομείο μετά την επέμβαση;**
ostoun.gr
2020.29
Αναλόγως της επέμβασης, **2 ώρες** έως και **1 ημέρα**. Στις ελαφρύτερες περιπτώσεις, όπως η αφαίρεση ελευθέρων σωμάτων ή ο καθαρισμός βλάβης τρίγωνου ινοχόνδρινου δίσκου, ο ασθενής μπορεί να εξέλθει του νοσοκομείου μέσα σε 2 ώρες από το τέλος τις επέμβασης. Σε βαρύτερες περιπτώσεις (συρραφή ινοχόνδρινου δίσκου, αντιμετώπιση καταγμάτων), συνήθως παραμένει νοσηλευόμενος για 1 ημέρα.  

Μετεγχειρητικά, οι ασθενείς της ομάδας μας λαμβάνουν **λεπτομερές πρόγραμμα αποθεραπείας και ασκήσεων**. Με τη στενή μετεγχειρητική τους παρακολούθηση εξασφαλίζεται η ομαλή αποθεραπεία και η επιτυχής έκβαση του εγχειρήματος.
83e036d9dd1adf0762eee058201bb085
Πλεονεκτήματα της αρθροσκόπησης της πηχεοκαρπικής
ostoun.gr
2020.29

* **μηδαμινός** τραυματισμός στα μαλακά μόρια της άρθρωσης
* **αναίμακτη** επέμβαση
* **λεπτομερής** παρατήρηση και εξέταση του εσωτερικού της άρθρωσης. Το αρθροσκόπιο μάς επιτρέπει να δούμε οποιαδήποτε περιοχή της άρθρωσης. Επιπροσθέτως, η εικόνα είναι σε μεγέθυνση **5-10 φορές** μεγαλύτερη από την πραγματικότητα
* διενέργεια **λεπτών χειρουργικών χειρισμών** που με ανοικτές μεθόδους δε θα ήταν δυνατόν να επιτελεστούν. Αυτό οδηγεί σε ακρίβεια της επέμβασης και άριστα μετεγχειρητικά αποτελέσματα.
* **λιγότερος** μετεγχειρητικός πόνος
* **ταχύτερη** μετεγχειρητική αποκατάσταση
